

ประกาศโรงเรียนยางชุมน้อยพิทยาคม

เรื่อง การใช้มาตรฐานการศึกษาขั้นพื้นฐาน เพื่อการประกันคุณภาพภายในสถานศึกษา

---------------------------------------------------

ตามประกาศมาตรฐานกระทรวงศึกษาธิการ เรื่องให้ใช้มาตรฐานการศึกษาขั้นพื้นฐาน เพื่อการประกันคุณภาพภายในสถานศึกษา ที่มีการปรับมาตรฐานการศึกษาขั้นพื้นฐานให้เหมาะสมและสอดคล้องกันเพื่อนำไปสู่การพัฒนาคุณภาพมาตรฐานการศึกษาการศึกษา และเพื่อรองรับการประเมินคุณภาพภายนอก

อาศัยอำนาจตามความในมาตรา ๙(๓) มาตรา ๓๑ และมาตรา ๔๘ แห่งพระราชบัญญัติการศึกษาแห่งชาติ พ.ศ. ๒๕๔๒ และที่แก้ไขเพิ่มเติม (ฉบับที่ ๒) พ.ศ. ๒๕๔๕ และกฎกระทรวงการประกันคุณภาพการศึกษาการศึกษา ๒๕๖๑ มีการกำหนดมาตรฐานการศึกษาและจัดระบบประกันคุณภาพการประกันคุณภาพการศึกษาทุกระดับและประเภทการศึกษาโดยให้กระทรวงมีอำนาจหน้าที่กำหนดนโยบายแผนและมาตรฐานการศึกษา และให้หน่วยงานต้นสังกัดและสถานศึกษาจัดให้มีระบบประกันคุณภาพภายในของสถานศึกษา และให้ถือว่าการประกันคุณภาพภายในเป็นส่วนหนึ่งของกระบวนการจัดการศึกษาที่ต้องดำเนินการอย่างต่อเนื่อง ต้องมีการรายงานต่อต้นสังกัด และเผยแพร่ต่อสาธารณชน

โรงเรียนยางชุมน้อยพิทยาคม จึงขอประกาศใช้มาตรฐานการศึกษาขั้นพื้นฐานเพื่อการประกันคุณภาพภายในสถานศึกษา จำนวน ๓ มาตรฐาน ตามเอกสารแนบท้ายประกาศนี้ เพื่อเป็นเป้าหมายในการพัฒนา ส่งเสริม สนับสนุน กำกับดูแล และติดตามตรวจสอบคุณภาพการศึกษา

ประกาศ ณ วันที่ ๑๕ เดือน พฤษภาคม พ.ศ. ๒๕๖๒



(นายบัญชา ติละกูล)

ผู้อำนวยการโรงเรียนยางชุมน้อยพิยาคม

**ค่าเป้าหมายโรงเรียนยางชุมน้อยพิทยาคม**

|  |  |  |  |  |
| --- | --- | --- | --- | --- |
| **มาตรฐาน** | | | **ค่าเป้าหมาย**  **(ร้อยละ/ระดับคุณภาพ)** | **ระดับคุณภาพ** |
| **มาตรฐานที่ ๑ คุณภาพของผู้เรียน** | | |  |  |
| **๑.๑** | **ผลสัมฤทธิ์ทางวิชาการของผู้เรียน** | |  | **ดีเลิศ** |
|  | ๑. มีความสามารถในการอ่าน การเขียน การสื่อสารและการคิดคำนวณ | | ร้อยละ ๘๐ ของผู้เรียน | ดีเลิศ |
| ๒. มีความสามารถในการคิดวิเคราะห์ คิดอย่างมีวิจารณญาณ อภิปรายแลกเปลี่ยนความคิดเห็น และแก้ปัญหา | | ร้อยละ ๘๐ ของผู้เรียน | ดีเลิศ |
| ๓. มีความสามารถในการสร้างนวัตกรรม | | ร้อยละ ๘๐ ของผู้เรียน | ดีเลิศ |
| ๔. มีความสามารถในการใช้เทคโนโลยีสารสนเทศและการสื่อสาร | | ร้อยละ ๘๐ ของผู้เรียน | ดีเยี่ยม |
| ๕. มีผลสัมฤทธิ์ทางการเรียนตามหลักสูตรสถานศึกษา | | -เกรดเฉลี่ย ๓-๔ ร้อยละ ๗๕ ของวิชาพื้นฐาน  -ค่าเฉลี่ย o-net ม.๓,ม.๖ เพิ่มขึ้นร้อยละ๓  - 0,ร,มส. ไม่เกินร้อยละ๒ | ดี |
| ๖. มีความรู้ ทักษะพื้นฐาน และเจตคติที่ดีต่องานอาชีพ | | ร้อยละ ๙๕ ของผู้เรียน | ดีเลิศ |
| **๑.๒** | **คุณลักษณะที่พึงประสงค์ของผู้เรียน** | |  | **ดีเยี่ยม** |
|  | ๑. การมีคุณลักษณะและค่านิยมที่ดีตามที่สถานศึกษากำหนด | | ร้อยละ ๙๐ ของผู้เรียน | ดีเยี่ยม |
| ๒. ความภูมิใจในท้องถิ่นและความเป็นไทย | | ร้อยละ ๙๐ ของผู้เรียน | ดีเยี่ยม |
| ๓. การยอมรับที่จะอยู่ร่วมกันบนความแตกต่างและหลากหลาย | | ร้อยละ ๙๐ ของผู้เรียน | ดีเยี่ยม |
| ๔. สุขภาวะทางร่างกายและลักษณะจิตสังคม | | ร้อยละ ๙๐ ของผู้เรียน | ดีเยี่ยม |
| **มาตรฐานที่ ๒ กระบวนการบริหารและการจัดการ** | | |  | **ดีเลิศ** |
|  | | ๒.๑ การมีเป้าหมาย วิสัยทัศน์ และพันธกิจที่สถานศึกษากำหนดชัดเจน | ตรงและสอดคล้องร้อยละ ๑๐๐ | ดีเยี่ยม |
| ๒.๒ มีระบบบริหารจัดการคุณภาพของสถานศึกษา | ร้อยละ ๙๐ | ดีเลิศ |
| ๒.๓ ดำเนินงานพัฒนาวิชาการที่เน้นคุณภาพผู้เรียนรอบด้านตามหลักสูตรสถานศึกษา และทุกกลุ่มเป้าหมาย | ร้อยละ ๙๐ | ดีเลิศ |
| ๒.๔ พัฒนาครูและบุคลากรให้มีความเชี่ยวชาญทางวิชาชีพ | ร้อยละ ๙๐ | ดีเลิศ |
| ๒.๕ จัดสภาพแวดล้อมทางกายภาพและสังคมที่เอื้อต่อการจัดการเรียนรู้อย่างมีคุณภาพ | ร้อยละ ๙๐ | ดีเลิศ |
| ๒.๖ จัดระบบเทคโนโลยีสารสนเทศเพื่อสนับสนุนการบริหารจัดการและการจัดการเรียนรู้ | ร้อยละ ๙๐ | ดีเลิศ |

|  |  |  |  |
| --- | --- | --- | --- |
| **มาตรฐาน** | | **ค่าเป้าหมาย**  **(ร้อยละ/ระดับคุณภาพ)** | **ระดับคุณภาพ** |
| **มาตรฐานที่ ๓ กระบวนการจัดการเรียนการสอนที่เน้นผู้เรียนเป็นสำคัญ** | |  | ดีเลิศ |
|  | ๓.๑ จัดการเรียนรู้ผ่านกระบวนการคิดและปฏิบัติจริง และสามารถนำไปประยุกต์ใช้ในการดำเนินชีวิต | ร้อยละ ๘๐ ของครูผู้สอน | ดีเลิศ |
| ๓.๒ ใช้สื่อ เทคโนโลยีสารสนเทศ และแหล่งเรียนรู้ที่เอื้อต่อการเรียนรู้ | ร้อยละ ๘๐ของผู้ครูผู้สอน | ดีเลิศ |
| ๓.๓ มีการบริหารจัดการชั้นเรียนเชิงบวก | ร้อยละ ๘๐ ของครูผู้สอน | ดีเลิศ |
| ๓.๔ ตรวจสอบและประเมินผู้เรียนอย่างเป็นระบบ และนำผลมาพัฒนาผู้เรียน | ร้อยละ ๘๐ ของครูผู้สอน | ดีเลิศ |
| ๓.๕ มีการแลกเปลี่ยนเรียนรู้และให้ข้อมูลป้อนกลับเพื่อปรับปรุงและพัฒนาการจัดการเรียนรู้ | ร้อยละ ๘๐ ของครูผู้สอน | ดีเลิศ |
| **สรุปภาพรวม** | |  | **ดีเลิศ** |